স্কার্ট খুলে ফেললেন সানি লিওন, বেরিয়ে এল কন্ডোম

ওয়েব ডেস্ক: সানি লিওন (Sunny Leone), যার একঝলক দেখার জন্য অপেক্ষায় থাকেন নেটিজেনরা। ওয়ার্ল্ড এইডস ডে উপলক্ষে ডিজাইনার অ্যাশলে রেবেলোর ফ্যাশন শো-তে সানি লিওন ছিলেন মূল আকর্ষণ। ক্রিস্টালখচিত সিলভার পোশাকের সঙ্গে গোলাপি রঙের মিনি ওভার স্কার্ট পরে র‍্যাম্পে প্রবেশ সানি লিওনের। ফ্যাশন শো-তে স্কার্ট খুলে সকলকে চমকে দিলেন সানি লিওন।

ওয়ার্ল্ড এইডস ডে উপলক্ষে ডিজাইনার অ্যাশলে রেবেলোর ফ্যাশন শো-তে সানি লিওন ছিলেন মূল আকর্ষণ। সানি এমন একটি পোশাক পরেছিলেন, যা একই সঙ্গে ফ্যাশনেবল ছিল এবং এইডস সচেতনতার একটি বার্তা দিচ্ছিল। র‍্যাম্পে সানি লিওন প্রথমে একটি ঝলমলে রূপালী রঙের মিনি ড্রেসে হেঁটে আসেন। ড্রেসটিতে মিরর ওয়ার্ক করা ছিল। এর সঙ্গে ছিল হট-পিঙ্ক রঙের একটি জমকালো ওভারস্কার্ট, যা সামনে থেকে হাই-স্লিট ইভনিং গাউনের মতো লাগছিল। পুরোপুরি ক্রিস্টাল দিয়ে বানানো রুপোলি পোশাকে ধরা দিলেন লাস্যময়ী অভিনেত্রী। র‍্যাম্পের মাঝখানে এসে সানি সেই গোলাপী ওভারস্কার্টটি খুলে ফেলেন। এই ‘রিভিল মোমেন্ট’ই ছিল প্রচারের মূল বিষয়। রূপালী মিনি ড্রেসে বেশ কয়েকটি কন্ডোম প্যাকেট লাগানো রয়েছে। সানির এমন পোশাকে রীতিমতো চমকে যাওয়ার জোগাড় দর্শকদের। এইচআইভি ও এইডসের মতো রোগের বিরুদ্ধে কন্ডোম ব্যবহারের গুরুত্ব ফ্যাশনের মাধ্যমেই বোঝালেন সানি।